
[image: image1.png]



Parlamentul  României

Camera  Deputaţilor
Comisia pentru sănătate şi familie                             Comisia juridică, de disciplină şi  

                                                                                      imunităţi
      Bucureşti, 27 septembrie 2012

           Bucureşti, 27 septembrie 2012

   Nr. 27/196




       Nr. PL x 728/2011
BIROULUI PERMANENT

AL

CAMEREI DEPUTAŢILOR,

Vă înaintăm raportul comun asupra proiectului de Lege pentru modificarea şi  completarea art.313 din Legea nr.95/2006, cu  privire  la  recuperarea unor sume băneşti de la  persoane care aduc daune sănătăţii altor persoane , trimis Comisiei pentru sănătate şi familie şi Comisiei juridice , de disciplină şi imunităţi pentru examinare, în fond, cu adresa nr. PL-x 728 din 5 decembrie 2011, înregistrat la Comisia pentru sănătate şi familie sub nr.28/362/5 decembrie 2011 , iar la Comisia  juridică, de disciplină şi imunităţi sub nr.31/1185 din 7 decembrie 2011.
În raport cu obiectul şi conţinutul reglementării, propunerea legislativă face parte din categoria legilor ordinare.
PREŞEDINTE,




PREŞEDINTE,

             Rodica Nassar                                               Daniel Buda


                      Costică Canacheu

       Nr. PL x 728/2011
RAPORT  COMUN

asupra  proiectului de  Lege pentru modificarea şi  completarea art.313 din Legea nr.95/2006, cu  privire  la  recuperarea unor sume băneşti de la  persoane care aduc daune sănătăţii altor persoane

(PLx 728/2011)

În temeiul dispoziţiilor art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru sănătate şi familie împreună cu Comisia juridică, de disciplină şi imunităţi a fost sesizată spre dezbatere în fond, cu  proiectul de Lege pentru modificarea şi  completarea art.313 din Legea nr.95/2006, cu  privire  la  recuperarea unor sume băneşti de la  persoane care aduc daune sănătăţii altor persoane , trimis cu adresa nr. PL-x 728 din 5 decembrie 2011, înregistrat la Comisia pentru sănătate şi familie sub nr.28/362 din 5 decembrie 2012, iar la Comisia  juridică, de disciplină şi imunităţi sub nr.31/1185 din 7 decembrie 2011.
Potrivit dispoziţiilor art. 75 din Constituţia României, republicată, şi ale art.92 alin. (9) pct. 1, din Regulamentul Camerei Deputaţilor, republicat, cu modificările şi completările  ulterioare, Camera Deputaţilor este Cameră decizională. 

     Senatul, în calitate de primă Cameră sesizată, a adoptat iniţiativa legislativă în şedinţa din  28 noiembrie 2011, în condiţiile articolului 75 alineatul (2) teza a III-a din Constituţia României, republicată.

Consiliul Legislativ a avizat favorabil propunerea legislativă, conform avizului nr.789 din 12 iulie 2011.

 Ministerul Sănătăţii, prin  punctul de vedere transmis cu adresa nr.47603 din 25 septembrie 2012, nu  susţine adoptarea acestei iniţiative legislative.
Proiectul de lege are ca obiect de reglementare  modificarea art.313 din Legea nr.95/2006, în sensul acordării calităţii procesuale active caselor de  asigurări de sănătate în  toate litigiile care au drept obiect recuperarea cheltuielilor ocazionate de  asistenţa medicală pentru persoanele a căror sănătate a fost prejudiciată prin faptele altor persoane.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei juridice, de disciplină şi imunităţi au examinat proiectul de lege, în şedinţa din 28 februarie 2011. 
Din numărul total de 23 membri ai Comisiei juridice, de disciplină şi imunităţi au participat la dezbateri 17 deputaţi.

La şedinţa Comisiei pentru sănătate şi familie din data de 25 septembrie 2012 au fost prezenţi 14 deputaţi din totalul de 17 membri. 

La dezbateri au participat, în conformitate cu prevederile art.55 din Regulamentul Camerei Deputaţilor, domnul Răzvan Vulcănescu, secretar de stat în cadrul Ministerului Sănătăţii, domnul Marius Octavian Filip , medic şef şi domnul Ştefan Panaitescu, director adjunct din cadrul Casei Naţonale de Asigurări de Sănătate.
În urma dezbaterilor, Comisiile au  hotărât, cu unanimitate de voturi, respingerea proiectului de  Lege pentru modificarea şi  completarea art.313 din Legea nr.95/2006, cu  privire  la  recuperarea unor sume băneşti de la  persoane care aduc daune sănătăţii altor persoane deoarece trecerea în sarcina caselor de asigurări de sănătate a obligaţei de a recupera prejudiciul va duce la îngreunarea procedurii de recuperare şi chiar la imposibilitatea recuperării şi va atrage o majorare a cheltuielilor prevăzute în bugetul FNUASS , având în vedere toate demersurile legale pe care casele de asigurări de sănătate trebuie să le îndeplinească .
 În raport cu obiectul şi conţinutul său, proiectul de  lege face parte din categoria legilor ordinare. 
PREŞEDINTE,




PREŞEDINTE,

             Rodica Nassar                                               Daniel Buda
Întocmit, 
 Florica Manole - Consilier 

Cristina Bologan – Expert 

